Rio-2016 olimpiada o‘yinlarida Farg‘ona viloyatidan Bektemir Meliqo‘ziyev ham ishtirok etmoqda. Boks bo‘yicha o‘smirlar o‘rtasida Jahon va Osiyo chempioni Bektemir yarim final o‘yinini o‘tkazdi hamda raqibi Misael Rodrigezga hech qanday imkoniyat qoldirmadi va oltin medal uchun kurashni davom ettiradigan bo‘ldi. U hal qiluvchi bahsda kubalik Arlen Lopez bilan bellashadi. Final o‘yinida g‘olib bo‘lishiga ishongan Farg‘ona yoshlari sportchini o‘ziga xos tarzda qo‘llab-quvvatlashmoqda.